| *Felis silvestris ornata* |
| --- |
| *Felis silvestris ornata* |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Subfilo: | Vertebrata |
| Clase: | Mammalia |
| Orde: | Carnivora |
| Familia: | Felidae |
| Xénero: | *Felis* |
| Especie: | *Felis silvestris* |
| Subespecie: | ***F. silvestris ornata***Gray, 1832 |

 |
| Área de distribución de Felis sylvestris ornataÁrea de distribución de Felis sylvestris ornataÁrea de distribución de Felis sylvestris ornata |
| Sinonimia |
| *Véxase o texto* |

***Felis silvestris ornata***, coñecido na bibliografía internacional como **gato montés asiático**, **gato salvaxe asiático**, **gato indio do deserto**, ou **gato ornado**, é unha subespecie de *Felis silvestris* que vive en Irán, Asia Central e parte da India.

É un felino de aspecto similar ao do gato doméstico.

Taxonomía
---------

### Descrición

A subespecie foi descrita en 1832 polo naturalista británico John Edward Gray.

### Etimoloxía

O termo *ornata* é a forma feminina do participio do verbo latino *ōrnō*, "adornar". (lémbrese que en latín *felis* é feminino, Cf. Código Internacional de Nomenclatura Zoolóxica.)

### Sinónimos

Ademais de polo nome válido actualmente, a subespecie coñeceuse tamén polos sinónimos:

* *Feis silvestris servalina* Jardine, 1834
* *Feis silvestris torquata* Blyth, 1863

Características
---------------

Pel de *F. s. ornata*
En xeral, a pelaxe desta subespecie é gris amarelanda, ás veces apardazada, polas partes supriores; polas inferiores é de cor gris clara ou branca, con puntos negros diseminados. A súa longa cola é máis ou menos anelada, acabanado nunha punta negra.

O gato salvaxe asiático ten unha longa cola rematada sempre nunha punta negra curta e con manchas na base. A cabeza ten un patrón de catro bandas negras ben desenvolvidas. Na punta de cada orella crece unha pequena pero pronunciada quedella de pelos de até 1 cm de longo. As formas máis claras destes gatos salvaxes asiáticos viven en zonas máis secas, e as formas máis escuras, máis fortemente manchadas e raiadas habitan en zonas máis húmidas e arboradas. A garganta e as superficies ventrais son brancas, ou de cores que van do gris claro ao crema, a miúdo con distintas manchas brancas na garganta, no peito e no ventre. Ao longo da súa área de distribución a cor da pel pode variar dependendo da idade do animal e da estación do ano. En comparación co gato doméstico, os gatos salvaxes asiáticos teñen as patas relativamente máis longas. Os machos son xeralmente máis pesados ​​que as femias.

Esta variación individual con respecto á pelaxe puido constatala o zoólogo B. A. Kuznetzov nas peletarías de Quirguistán.[]

Na India, este gato é máis pequeno, e non supera os 4 kg de peso; a súa pelaxe en xeral é gris pálida amarelada, xeralmente sen manchas, e a cola e o ventre son brancos e con menos puntos negros ou sen eles. En 1867, D. Short apuntou que na India meridional non se conseguía diferenciar ben a moitos gatos domésticos (*Felis silvestris catus*) dos gatos ornados.[]

O índice cranial do gato ornado indio é netamente superior ao dos demais membros do xénero *Felis*, algo que moitos relacionan cunha posíbel domesticación deste gato por parte das civilizacións antigas da zona, ad da cultura do val do Indo ou en Mesopotamia.[]

Distribución xeográfica
-----------------------

A subespecie habita en Asia, desde a beira oriental do mar Caspio polo norte de Casaquistán, o oeste da India, o oeste da China e o sur de Mongolia.

Filoxenia
---------

As evidencias fósiles de felinos son bastante escasas. A base da liña do gato salvaxe (*Felis silvestris*) é probabelmente *Felis lunensis*, cuxos fósiles se atoparon no Villafranquiense (piso de transición entre o Plioceno e o Cuaternario nun depósito na Toscana. Descubríronse formas intermedias entre *Felis lunensis* e *Felis silvestris* nos depósitos do Plistoceno, especialmente no depósito de Petralona, en Grecia.

Numerosos autores consideran hoxe o gato montés como unha especie politípica, que engloba varias subespecies: *Felis silvestris silvestris*, *Felis silvestris cafra*, *Felis silvestris ornata*, *Felis silvestris bieti*, *Felis silvestris lybica* e o gato doméstico (*Felis silvestris catus*).

Traballos realizados sobre o ADN en 2006 e 2007, sobre os cromosomas sexuais, e do ADN mitocondrial de todas as especies de felinos, combinados coa investigación paleontolóxica, revelaron que os felinos se dividiron en oito liñas distintas. A liña do gato doméstico é a última liña que diverxeu, hai aproximadamente 3,4 Ma, no Plioceno, nos desertos e bosques densos da cunca mediterránea.

### Árbore filoxenética do gato montés

A árbore filoxenética do gato montés (*Felis silvestris*), segundo as investigacións xenéticas publicadas en 2007, é a seguinte.



|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|    *Felis silvestris*    | 

|  |  |
| --- | --- |
|   | *F. s. silvestris* |
|   |
|   | 

|  |  |
| --- | --- |
|   | *F. s. cafra* |
|   |
|   | 

|  |  |  |  |  |  |  |  |
| --- | --- | --- | --- | --- | --- | --- | --- |
|   | 

|  |  |
| --- | --- |
|   | *F. s. ornata* |
|   |
|   | *F. s. bieti*  |
|   |

 |
|   |
|   | 

|  |  |
| --- | --- |
|   | *F. s. lybica* |
|   |
|   | *F. s. catus* |
|   |

 |
|   |

 |
|   |

 |
|   |

 |
|   |

Estado de conservación
----------------------

O status de *LC* (pouco preocuipante) na *Lista vermella* da UICN atribúese ao complexo de todas as especies de gatos salvaxes. Pero non hai información sobre o estado actual ou o número de individuos de toda a gama dos gatos salvaxes asiáticos, aínda que se cre que as súas poboacións están diminuíndo.

Notas
-----

1. 1 2 3  *Felis silvestris cafra* Desmarest, 1822 en Wilson D. E. & Reeder, D. M. eds (2005): *Mammal Species of the World. A Taxonomic and Geographic Reference* 3rd ed. Baltimore, Mariland, USA: The Johns Hopkins University Press, 2 vols. ISBN 0-8018-8221-4.
2. ↑  ornate (adj.) no *Online Etymology Dictionary*.
3. ↑  Heptner, V. G.; Sludskii, A. A. (1992) [1972]. "Asiatic Wildcat". *Mlekopitaiuščie Sovetskogo Soiuza. Moskva: Vysšaia Škola* [*Mammals of the Soviet Union. Volume II, Part 2: Carnivora (Hyaenas and Cats)*]. Washington DC: Smithsonian Institution and the National Science Foundation. pp. 398–497.
4. 1 2  Nowell, K.; Jackson, P. (1996). "Asiatic Wildcat *Felis silvestris*, *ornata* group (Gray 1830)". *Wild Cats: Status Survey and Conservation Action Plan*. Gland, Switzerland: IUCN/SSC Cat Specialist Group. pp. 99−101.
5. ↑  Kitchener, A. C.; Breitenmoser-Würsten, C.; Eizirik, E.; Gentry, A.; Werdelin, L.; Wilting, A.; Yamaguchi, N.; Abramov, A. V.; Christiansen, P.; Driscoll, C.; Duckworth, J. W.; Johnson, W.; Luo, S.-J.; Meijaard, E.; O’Donoghue, P.; Sanderson, J.; Seymour, K.; Bruford, M.; Groves, C.; Hoffmann, M.; Nowell, K.; Timmons, Z.; Tobe, S. (2017). "A revised taxonomy of the Felidae: The final report of the Cat Classification Task Force of the IUCN Cat Specialist Group" (PDF). *Cat News*. Special Issue 11: 17−20.
6. 1 2  Patrice Raydelet (2009): *Le chat forestier*. París: Delachaux et Niestlé. ISBN 978-2-6030-1597-1.
7. ↑  Hoxe en día considerado como especie independente, *Felis bieti*.
8. 1 2  Carlos A. Driscoll, Marilyn Menotti-Raymond, Alfred L. Roca, Karsten Hupe, Warren E. Johnson, Eli Geffen, Eric H. Harley, Miguel Delibes de Castro, Dominique Pontier, Andrew C. Kitchener, Nobuyuki Yamaguchi, Stephen J. O'Brien & David W. Macdonald (2007): "The Near Eastern Origin of Cat Domestication", *Science* **317** (5837): 519-523.
9. ↑  Stephen O'Brien & Warren Johnson (2008): "L'évolution des chats", *Pour la science* **366**, baseado en W. Johnson *et al*. (2006): "The late Miocene radiation of modern felidae: a genetic assessment", *Science* **311**, e en C. Driscoll *et al.* (2007): "The near eastern origin of cat domestication", *Science* **317**.
10. ↑  Para moitos autores, sería unha especie independente, *Felis bieti*.
11. ↑  Yamaguchi, N.; Kitchener, A.; Driscoll, C. & Nussberger, B. (2015): *Felis silvestris* na *Lista vermella* da UICN. Versión 2020-1. Consultada o 26 de maio de 2020.
12. ↑  Jutzeler, E.; Xie, Y. & Vogt, K. (2010): "Asian wildcat. *Felis silvestris ornata*. *Cat News*. Special Issue 5: 42–43.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Felis silvestris ornata*** |

|  |  |
| --- | --- |
|  | Wikispecies posúe unha páxina sobre:  ***Felis silvestris ornata*** |

### Bibliografía

* Sharma, Subhasini; Sharma, Satish Kumar & Sharma, Shweta (2003): "Notes on mammalian fauna in Rajasthan". *Zoos' Print Journal* **18** (4): 1085–1088.
* Sunquist, M. & Sunquist, F. (2002): "African-Asian wildcat *Felis silvestris lybica* and *Felis silvestris ornata*". En: *Wild Cats of the World*. Chicago: The University of Chicago Press. ISBN 0-2267-7999-8, páxs. 92–98.

### Outros artigos

* *Felis*
* *Felis silvestris*

|  |  |
| --- | --- |
| Control de autoridades | 
* Wd: Q377282
* AAT: 300310381

 |

|  |  |
| --- | --- |
| Identificadores taxonómicos | 
* EOL: 1253262
* GBIF: 6164692
* iNaturalist: 703831
* ITIS: 726342
* MSW: 14000075
* NCBI: 458417

 |